**LĒMUMS**

Liepājā

|  |  |
| --- | --- |
| 2024. gada 23. maijā |  Nr.213/5(prot. Nr.5, 30.§) |

Par zemesgabala Kazdangas ielā 33

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 137. punktu, izskatot [..] 2024. gada 24. aprīļa iesniegumu, zemes nomas līgumu, kas 2012. gada 25. jūlijā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 2. maija priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2012. gada 25. jūlijā noslēgto zemes nomas līgumu ar [..] par zemesgabala Liepājā Kazdangas ielā 33 (kadastra Nr.1700 014 0234) 1420 m2 platībā nomu nekustamā īpašuma – dzīvojamās mājas (kadastra apzīmējums 1700 014 0234 001) – uzturēšanai un apsaimniekošanai uz laiku līdz 2034. gada 24. jūlijam.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā.

3. Gadījumā, ja [..] vainas dēļ grozījumi 2012. gada 25. jūlijā noslēgtajā zemes nomas līgumā par zemesgabala Kazdangas ielā 33 nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |